2. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Φ. 274/18684/792 της 28 Μαΐου/4 Ιουν. 1980 (ΦΕΚ Β΄  512) Περί καθορισμού λεπτομερειών δια την έλξιν αλλοδαπών ρυμουλκουμένων ή ημιρυμουλκουμένων οδικών οχημάτων δι’ ημεδαπών ρυμουλκών τοιούτων δημοσίας χρήσεως. Λαβόντες υπ’ όψιν τας διατάξεις του άρθρ. 3 του Νόμ. 1010/1980 περί ρυθμίσεως θεμάτων τινών διεθνών οδικών μεταφορών, αποφασίζομεν: 1.Επιτρέπεται η έλξις δι’ ελληνικών ρυμουλκών αυτοκινήτων δημοσίας χρήσεως, αλλοδαπών ρυμουλκουμένων ή ημιρυμουλκουμένων οδικών οχημάτων εκ λιμένων, σιδηροδρομικών σταθμών ή εκ των συνόρων της Χώρας προς το εσωτερικόν αυτής και αντιστρόφως, κατά τα ειδικώτερον εις τας επομένας διατάξεις οριζόμενα. Σελ. 264,504(α) Τεύχος 762-Σελ. 62 2.Δια την είσοδον και κυκλοφορίαν εις την χώραν αλλοδαπού ρυμουλκουμένου ή ημιρυμουλκουμένου οχήματος, τούτο απαιτείται να είναι εφοδιασμένον δι’ ισχυούσης αδείας κυκλοφορίας της χώρας απογραφής αυτού, καθώς επίσης και δι’ ελληνικής αδείας διελεύσεως, εφόσον προβλέπεται η χορήγησις τοιαύτης αδείας βάσει υφισταμένης διμερούς συμφωνίας οδικών μεταφορών μεταξύ της Ελλάδος και της χώρας αυτής. 3.Τα ρυμουλκά οδικά οχήματα απαιτείται να είναι χαρακτηρισμένα ως ανεξάρτητες κυκλοφοριακές μονάδες και εφοδιασμένα δι’ ιδίας αδείας κυκλοφορίας κατά τας ισχυούσας σχετικάς διατάξεις. Εις περίπτωσιν έλξεως αλλοδαπού ρυμουλκουμένου (μη επικαθημένου) οχήματος, ως ελληνικόν ρυμουλκόν νοείται μόνον αυτοτελές φορτηγόν αυτοκίνητον. 4.Δια τον συγκροτούμενον βάσει των ανωτέρω διατάξεων, συνδυασμόν οχημάτων (συρμόν) απαιτείται να πληρούνται οι οριζόμενοι, από τας διατάξεις του Κώδικος Οδικής Κυκλοφορίας και της αποφάσεως του Υπουργού Συγκοινωνιών, υπ’ αριθ. 16823/15.5.1978 περί καθορισμού των τεχνικών όρων και προϋποθέσεων συνδέσεως αυτοκινήτων οχημάτων, με ρυμουλκούμενα ή ημιρυμουλκούμενα -Φ.Ε.Κ. 524/Β/1978, όροι και προϋποθέσεις δια την ζεύξιν και ασφαλή κυκλοφορίαν ρυμουλκών και ρυμουλκουμένων οχημάτων. 5.Κατά την συγκρότησιν συρμού, ως ανωτέρω, η οπισθία πινακίς αναγνωρίσεως του ρυμουλκού τοποθετείται εις ορατόν σημείον της οπισθίας πλευράς του αλλοδαπού ρυμουλκουμένου ή ημιρυμουλκουμένου οχήματος. Η κρατική πινακίς αναγνωρίσεως του αλλοδαπού οχήματος πρέπει να καλύπτεται. 21.Ε.ξ.2 Ρυμουλκούμενα Οχήματα 